
Munitsipaaleluruumi Igor Grafovi tänav 18-7 Narvas 
otsustuskorras võõrandamine
1. Asjaolud ja menetluse käik
Narva linna omandis on kahetoaline korter üldpinnaga 36,2 m2 aadressil I.Grafovi tn 18-7, Narva. Rahvastikuregistri andmetel on see korter Inna Martiyanova, isikukood 43712103750, registreeritud elukohaks alates 21.08.1978. a. Praegune eluruumi üürileping temaga kehtib alates 28.07.2021. a kuni 28.07.2026.a.

10.07.2023 teatas üürnik Inna Martiyanova oma volitatud esindaja Olga Martiyanova, ik 46109103725 (Narva notari Tatjana Boitsova väljastatud 29.06.2023 üldvolikiri nr 1627),  kaudu Linnavalitsuse Linnamajandusametile kirjalikult oma soovist omandada üürilepingu alusel kasutatav munitsipaaleluruum Narvas aadressil I.Grafovi tn 18-7 hinnaga 10 353,69 eurot. Üüritasu ja kõrvalkulude võlgnevus puudub.
Otsustuskorras üürnikule võõrandatava ning üürilepingu alusel kasutatava eluruumi müügihind määratakse vastavalt Narva Linnavolikogu 29.10.2020. a määruse nr 18 “Narva linna omandis olevate eluruumide valitsemise kord” § 19 lõikes 2 sätestatud metoodikale ning selle alusel arvestatud eluruumi aadressil I.Grafovi tn 18-7, Narva, müügihind on 10 353,69 eurot.
Narva linna omandis olevate eluruumide valitsemise korra § 16 lg 3 kohaselt eluruumi võib otsustuskorras võõrandada, kui on kindlaks tehtud, et eluruum ei ole linnale vajalik avalikuks otstarbeks ega seadustest või kohaliku omavalitsuse õigusaktidest tulenevate kohustuste täitmiseks. 
Antud küsimus oli arutusel Narva Linnavalitsuse eluasemekomisjoni 20.07.2023. a koosolekul. Eluasemekomisjon leidis, et nimetatud eluruum ei ole linnale vajalik avalikuks otstarbeks ega seadustest või kohaliku omavalitsuse õigusaktidest tulenevate kohustuste täitmiseks ning otsustas teha Narva Linnavalitsusele ettepaneku võõrandada nimetatud eluruum otsustuskorras selle üürnikule Inna Martiyanovale.

2. Õiguslikud alused
2.1. Narva Linnavolikogu 29.10.2020. a määruse nr 18 “Narva linna omandis olevate eluruumide valitsemise kord” (edaspidi Kord) § 16 lg 7 punkti 1 kohaselt võib eluruumi võõrandada otsustuskorras selle eluruumi üürnikule. 
2.2. Korra § 17 lg 2 kohaselt munitsipaaleluruumi üürilepingu alusel kasutatava eluruumi võõrandamise otsustuskorras otsustab Narva Linnavalitsus. 
2.3. Haldusmenetluse seaduse § 53 lg 1 p-de 2 ja 3 kohaselt haldusakti kõrvaltingimus on haldusakti põhiregulatsiooniga seotud lisakohustus või lisatingimus haldusakti põhiregulatsioonist tuleneva õiguse tekkimiseks. Haldusmenetluse seaduse § 53 lg 2 p-st 1 tulenevalt võib seaduses või määruses sätestatud juhul haldusaktile kehtestada kõrvaltingimuse. 
2.4. Korra § 16 lg 11 järgi on üürilepingu alusel kasutatava eluruumi otsustuskorras võõrandamisel lisatingimuseks üüri ja kõrvalkulude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist vastava kinnituse. 
3. Otsus
3.1. Võõrandada otsustuskorras Narva linnale kuuluv ja Narva Linnavalitsuse Linnamajandusameti bilansis olev korteriomand aadressil Igor Grafovi tänav 18-7 Narvas (kinnistusraamatu Tartu Maakohtu kinnistusosakonna registriosa nr 455709, 362/2639 mõttelist osa kinnisasjast, mille katastriüksuse tunnus on 51101:007:0007, sihtotstarve elamumaa 100% ja eriomandi ese eluruum nr 7, mille üldpind on 36,20 m2 ja mille  tähistus plaanil on 7), müügihinnaga 10 353,69 eurot (kümme tuhat kolmsada viiskümmend kolm eurot ja 69 eurosenti) Inna Martiyanova’le, isikukood 43712103750. 
3.2. Eluruumi müügihind peab olema täielikult tasutud vähemalt 2 tööpäeva enne notariaalse müügilepingu sõlmimist või enne müügilepingu sõlmimist deponeeritud notari kontole tingimusel, et notar kannab hoiustatud müügihinna kahe tööpäeva jooksul arvates müügilepingu sõlmimisest võõrandamise korraldaja kontole. 
3.3. Müügilepingu sõlmimisega seotud notaritasu ja riigilõivu tasub ostja. 
3.4. Narva Linnavalitsuse Linnamajandusametil korraldada punktis 3.1. nimetatud korteriomandi võõrandamine. 
3.5. Korralduse punktis 3.1. nimetatud korteriomandi võõrandamise lisatingimuseks on võõrandatava eluruumi üüri ja kõrvalkulude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu tõendid võlgnevuse puudumise kohta.
3.6.  Müügileping peab olema sõlmitud ühe kuu jooksul eluruumi võõrandamise otsuse teatavakstegemisest või mõjuval põhjusel võib otsustuskorras võõrandatava eluruumi müügilepingu sõlmimine toimuda ettenähtust pikema aja jooksul, kuid mitte rohkem kui kolme kuu jooksul arvates eluruumi võõrandamise otsuse teatavakstegemisest. 
4. Rakendussätted 
4.1. Narva Linnakantseleil teha korraldus teatavaks Narva Linnavalitsuse Linnamajandusametile.
4.2. Korraldus jõustub seadusega sätestatud korras.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

